ჰილდა სოლისი

ჰილდა ლუსია სიოლისი (; დ. 20 ოქტომბერი, 1957, ლოს-ანჯელესი, კალიფორნია, აშშ) — ამერიკელი პოლიტიკოსი, აშშ-ის 25-ე შრომის მინისტრი, აშშ-ის დემოკრატიული პარტიის წევრი, ცნობილია თავისი მოღვაწეობით მოსამსახურეებისა და ქალების უფლებების დაცვის საქმეში. 2001 წლიდან 2009 წლამდე აშშ-ის წარმომადგენელთა პალატის წევრია კალიფორნიის 32-ე საარჩევნო ოლქიდან. 1994-2000 წლებში კალიფორნიის შტატის სენატის წევრია. 1985-1992 წლებში რიო-ხონდოს კოლეჯის საბჭოს წევრია. ეკოლოგიური აქტიურობისათვის გადაეცა ჯონ კენედის ბიბლიოთეკის სპეციალური საპატიო ჯილდო. 

ბიოგრაფია
ჰილდა ლუსია სოლისიCurrent Congress Women Members: Hilda L. Solis. — A service of the U.S. Government Printing Office (www.gpoaccess.gov), 24.04.2007 დაიბადა  1957 წლის 20 ოქტომბერს ლოს-ანჯელესში, კალიფორნიაHilda Solis. — Biographical Directory of the US Congress. იგი იყო ლათინური ამერიკიდან ემიგრირებული მუშათა ოჯახის მესამე შვილი,  მათ სულ შვიდი შვილი ჰყავდათSpeech of Hon. Hilda L. Solis Of California in the House of Representatives. — THOMAS (Library of Congress), 06.06.2006. მამამისი რაულ სანჩეს სოლისი მექსიკელი იყო, მუშაობდა ძველი აკუმილიატორების გადამამუშავებელ ფაბრიკაშიRebecca Kimitch. Solis, a woman of many firsts, had a steady rise through California's political ranks. — San Gabriel Valley Tribune, 07.01.2009, დედა, ხუანა სეკეირა წარმოშობით ნიკარაგუიდან იყო, მუშაობდა სათმაშოების ქარხანაში, იყო იმ სკოლის მშობლეთა კომიტეტის წევრი, სადაც სწავლობდნენ მისი შვილები და სარწმუნოებით იყო კათოლიკე. ჰილდა დაკავებული იყო თავისი და-ძმების სწავლა-განათლებით, გაიზარდა ლათინოამერიკულ კვარტალში, რომელიც ნაგვის პოლიგონის ახლოს მდებარეობდა, რამაც მომავალში განაპირობა მისი აქტიურობა, დაკავებული იყო  ეკოლოგიის საკითხებით. 

სოლისი სწავლობდა ლა-პუენტეს სკოლაში.  სკოლის დირექტორის დახმარებით ჰილდას მშობლებმა მიიღეს გრანტი და მან სწავლა გააგრძელა კოლეჯში (ამჟამად კალიფორნიის პოლიტექნიკური უნივერსიტეტი).

1979 წელს ჰილდამ დაასრულა უნივერსიტეტი პოლიტიკური მეცნიერებების ბაკალავრის ხარისხითBiography. — Congresswoman Hilda L. Solis (solis.house.gov), 09.02.2009. 1981 წელს სამხრეთკალიფორნიის უნივერსიტეტში მიიღო მაგისტრის ხარისხი. უკანასკნელ კურსზე სოლისმა პრაქტიკა გაიარა თეთრ სახლში, პრეზიდენტ ლათინოამერიკელი უმცირესობის საკითხებში ჯიმი კარტერის ასისტენტის აპარატში. პრაქტიკის დასრულების შემდეგ მუშაობდა თეთრი სახლის ბიუჯეტისა და მართვის დეპარტამენტში, რომელიც დატოვა რონალდ რეიგანიის ახალ ადმინისტრაციასთან შეუთანხმებლობის გამო. 

1982 წელს სოლისი დაბრუნდა კალიფორნიაში, ქალაქ ელ-მონტეში, სადაც გახდა კალიფორნიის შტატის სენატორის არტურ ტორესის წარმომადგენელი. სოლისი აქტიურად მონაწილეობდა ქალაქის ვაჭრობისა და ქალთა უფლებების დაცვის კომისიებში. 1980-იან წლებში მას ამერიკის ერთ-ერთი ყველაზე გამოჩენილი ახალგაზრდა ქალი უწოდესHilda L Solis. — California State Senate, 17.10.2006. 

1991 წელს სოლისი დანიშნეს ლოს-ანჯელესის ოლქის დაზღვევის კომისიაში. 1992 წელს 35 წლის სოლისი აირჩიეს კალიფორნიის შტატის საკანონმდებლო ასამბლეაში, სადაც იგი აქტიურად ეწინააღმდეგებოდა თამბაქოს ლობისტს, დაჟინებით მოითხოვდა კანონპროექტის მიღებას, რომელიც აკრძალავდა მოწევას მთელი შტატის ყველა სამუშაო ადგილზე. 

1994 წელს სოლისი აირჩიეს კალიფორნიის შტატის სენატში 24-ე საარჩევნო ოლქიდან და გახდა კალიფორნიის სენატის პირველი ლათინოამერიკელი წევრიProfile: Hilda L. Solis. — The Associated Press, 19.12.2008. სენატში შედიოდაბიუჯეტისა და ფისკალური პოლიტიკის, ენერგეტიკის, ჯანმრთელობის დაცვისა და ფინანსების კომისიებში. იბრძოდა ჯანმრთელობის დაცვისა და ქალთა უფლებების  გაძლიერებისათვის, დახმარებას უწევდა ოჯახური ძალადობის მსხვერპლთ. რესპუბლიკელებმა განაცხადეს, რომ ლობირებდა პროფკავშირების ინტერესებს. სოლისი გამოდიოდა ეკოლოგიური ინიციატივებით, იბრძოდა შტატის ტერიტორიაზე ახალი ნაგავსაყრელების გახსნის წინააღმდეგ, რის გამოც მიიღო ჯონ კენედის ბიბლიოთეკის სპეციალური ჯილდო და გახდა ამ ჯილდოს პირველი ქალი-ლაურეატი. 

2000 წელს მონაწილეობა მიიღო აშშ-ის კონგრესის წარმომადგენელთა პალატის არჩევნებში კალიფორნიის შტატის 32-ე საარჩევნო ოლქიდან. პრაიმერზიში მან დაამარცხა პალატაში 18 წლის მუშაობის სტაჟის მქონე მეთიუ მარტინესი, რომელმაც მიატოვა პარტია და გადავიდა რესპუბლიკურ პარტიაში, სადაც მან განაცხადა, რომ დემოკრატებმა მას უღალატესB. Drummond Ayres Jr.. Political Briefing; Congressman Changes Ways After a Defeat. — The New York Times, 11.06.2000. არჩევნებში სოლისმა მიიღო ხმების 79 % და 2001 წლის 3 იანვრიდან დაიკავა წარმომადგენელთა პალატაში კუთვნილი ადგილიThe 2000 Elections: Congress; New in the House. — The New York Times, 09.11.2000.

წარმომადგენელთა პალატაში იგი გახდა ენერგეტიკისა და კომერციის კომიტეტის პირველი ლათინოამერიკელი წევრი. იგი იყო გარემოს დაცვისა და ტოქსიკური ნარჩენების ქვეკომიტეტის ხელმძღვანელის მოადგილე.  წარმომადგენელთა პალატაში აირჩიეს 2002, 2004 და 2006 წლებშიც. უკანასკნელ ორ არჩევნებზე მას კონკურენციას უწევდა აშშ-ის ლიბერტარიანელთა პარტიის წარმომადგენელიCQ Politics in America Profile: Hilda Solis. — CQ Today Online News, 18.12.2008The 2004 Elections; Congress; The Races for the House. — The New York Times, 04.11.2004The 2006 Elections; Congress. — The New York Times, 09.11.2006. 

2008 წლის საპრეზიდენტო არჩევნების დროს იყო ჰილარი კლინტონის აქტიური მომხრეAnne E. Kornblut. Obama to Announce Final Cabinet Picks. — The Washington Post, 28.12.2008. მას შემდეგ, რაც თანამდებობაზე მოვიდა ახალი პრეზიდენტი ბარაკ ობამა, მან მიიღო შეთავაზება შრომის მინისტრის თანამდებობაზე, რომელზეც მუშაობდა 2013 წლის 22 იანვრამდეM. J. Stephey. Secretary of Labor: Hilda Solis. — Time, 22.12.2008Getting Immigration Right. — The New York Times, 26.12.2008The Labor Agenda. — The New York Times, 28.12.2008John Fund. Richardson Bows Out. — The Wall Street Journal, 07.01.2009. 

სოლისი გათხოვილია ბიზნესმენ სემ საიადზე, რომელიც არის ავტომობილების მაღაზიის მფლობელი. შვილები არ ჰყავთBiographies. — The National Journal, 11.11.2000Jean Merl. Solis Prepares to Take Another Step Up. — The Los Angeles Times, 28.12.2000Dan Morain, Evelyn Larrubia. Hilda Solis' belief in unions runs deep. — The Los Angeles Times, 09.01.2009Press release announcing the award of the Profile in Courage Award to California State Senator Hilda Solis. — John F. Kennedy Presidential Library & Museum (www.jfklibrary.org), 22.05.2000Matt Kelley. Tax snafus add up for Obama team. — USA Today, 05.02.2009.

სქოლიო 

კატეგორია:დაბადებული 20 ოქტომბერი
კატეგორია:დაბადებული 1957
კატეგორია:აშშ-ის შრომის მდივნები
კატეგორია:აშშ-ის დემოკრატიული პარტიის წევრები
კატეგორია:აშშ-ის წარმომადგენელთა პალატის წევრები
კატეგორია:ამერიკელი ქალი პოლიტიკოსები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
კატეგორია:XX საუკუნის ამერიკელი ქალი პოლიტიკოსები